Davlat kadastrlari palatasiga rais tayinlandi. Bu haqda Kadastr agentligi xabar bermoqda. Joriy yilning 28 oktyabridagi buyruq bilan Davlat soliq qo‘mitasi huzuridagi Kadastr agentligining Davlat kadastrlari palatasi raisi lavozimiga Mohir Valiyev tayinlandi. Mohir Valiyev 2020 yil yanvardan bugunga qadar Davlat kadastrlari, geodeziya va kartografiya milliy markazi direktori vazifasida faoliyat yuritib kelayotgan edi. Prezidentning “O‘zbekiston Respublikasi Davlat soliq qo‘mitasi huzuridagi Kadastr agentligi faoliyatini tashkil etish chora-tadbirlari to‘g‘risida”gi qarori bilan Davlat kadastrlari, geodeziya va kartografiya milliy markazi negizida davlat muassasasi shaklida Davlat soliq qo‘mitasi huzuridagi Kadastr agentligining Davlat kadastrlari palatasi tashkil etilgan.